ಜೆಡಿಎಸ್ ಭದ್ರಕೊಟೆಯಲ್ಲಿ ಪಕ್ಷಕ್ಕೆ ಮುಖಭಂಗ: ಅದ್ದೂರಿ ಗೆಲುವು ಸಾಧಿಸಿದ ಕಾಂಗ್ರೆಸ್ ದೊಡ್ಡಬಳ್ಳಾಪುರ: ತೂಬಗೆರೆ ಹೋಬಳಿಯಲ್ಲಿ ಜೆಡಿಎಸ್ ಭದ್ರಕೋಟೆ ಎಂದು ಕರೆಸಿಕೊಂಡಿರುವ ಹಾಡೋನಹಳ್ಳಿಯಲ್ಲಿ ಜೆಡಿಎಸ್ ಪಕ್ಷ ಸಂಪೂರ್ಣ ನೆಲಕಚ್ಚಿದೆ.ಸೋಮವಾರ ನಡೆದ ವ್ಯವಸಾಯೋತ್ಪನ್ನ ಸಹಕಾರ ಸಂಘದಲ್ಲಿ 12 ಸ್ಥಾನಕ್ಕೆ ನಡೆದ ಚುನಾವಣೆಯಲ್ಲಿ 12 ಸ್ಥಾನಗಳನ್ನು ಕಾಂಗ್ರೇಸ್ ಪಕ್ಷ ಗೆದ್ದು,ಜೆಡಿಎಸ್ ಪಕ್ಷದಲ್ಲಿ ಒಬ್ಬರು ಕೂಡ ಜಯ ದಾಖಲಿಸದೆ ಮುಖಭಂಗ ಅನುಭವಿಸಿತು.. ಕಳೆದ 5 ವರ್ಷಗಳಿಂದ ನೆನೆ ಗುದ್ದಿಗೆ ಬಿದ್ದಿದ್ದ ರೈತರ ಸಹಕಾರ ಸಂಘ ಕಾನೂನು ಹೋರಾಟ ಮಾಡಿ ಚುನಾವಣೆ ನಡೆಸುವಂತೆ ಹೈಕೋರ್ಟ್ ಆದೇಶ ನೀಡಿತ್ತು.ಸೂಚನೆಯಂತೆ ಸೋಮವಾರ 12 ಸ್ಥಾನಗಳಿಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್ ಪಕ್ಷ 12 ಸ್ಥಾನಗಳನ್ನು ಗೆದ್ದು ಪಟಾಕಿ ಸಿಡಿಸಿ ಸಂಭ್ರಾಮಚರಣೆ ಮಾಡಿದರು.. ಇದೆ ವೇಳೆ ಬಮೂಲ್ ನಿರ್ದೇಶಕ ಬಿ ಸಿ ಆನಂದ್ ಮಾತನಾಡಿ ಇಲ್ಲಿ ದೌರ್ಜನ್ಯ ನಡೆಯುವುದಿಲ್ಲ,ದೌರ್ಜನ್ಯ ಮಾಡಿ ನಾವು ಗೆಲ್ಲಬಹುದು ಎಂದರೆ ಅದು ನಿಮ್ಮ ಬ್ರಮೆ ಅಷ್ಟೆ.ಪ್ರತಿಯೊಬ್ಬರನ್ನೂ ಪ್ರೀತಿ ವಿಶ್ವಾಸದಿಂದ ಗೆಲ್ಲಬೇಕು ದೌರ್ಜನ್ಯದಿಂದ ಅಲ್ಲ ಎಂದು ರಾಜಕೀಯ ನಾಯಕರ ಹೆಸರು ಹೇಳದೆ ಪರೋಕ್ಷವಾಗಿ ಟಾಂಗ್ ಕೊಟ್ಟರು.. ಇನ್ನೂ ಗೆದ್ದ ಅಭ್ಯರ್ಥಿ ಮುನೇಗೌಡ ಮಾತನಾಡಿ ನಮಗೆ ಸಹಕಾರ ಸಂಘ ಮಾಡಲು ಬಿಟ್ಟಿರಲಿಲ್ಲ.ಕಾನೂನು ಹೋರಾಟ ಮಾಡಿ ವ್ಯವಸಾಯೊತ್ಪನ್ನ ಸಹಕಾರ ಸಂಘ ಮಾಡಿ ಇಂದು ಚುನಾವಣೆಯಲ್ಲಿ ಭರ್ಜರಿ ಜಯ ಸಾದಿಸಿದ್ದೇವೆ..ಮುಂದಿನ ದಿನಗಳಲ್ಲಿ ರೈತರಿಗೆ ಸಿಗುವ ಎಲ್ಲಾ ಸೌಲಭ್ಯಗಳನ್ನು ನಮ್ಮ ಸಂಘದಿಂದ ದೊರಕಿಸಲು ಪ್ರಯತ್ನ ಮಾಡುತ್ತೇವೆ ಎಂದರು.. Continue Reading